Nafarroako Parlamentuko Mahaiak, 2021eko urtarrilaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, 1978tik aurrera Nafarroako herritarrek pairatutako torturei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko urtarrilaren 25ean

Lehendakaria: Unai Hualde Iglesias

GALDERAREN TESTUA

Bakartxo Ruiz Jaso andreak, EH Bildu-Nafarroa talde parlamentarioko bozeramailea, Ganberako araudiak dioenari jarraiki, honako ahozko galdera egin dio Ana Ollo Hualde Herritarrekiko Harremanetako kontseilari andereari, Osoko Bilkuran erantzun dezan.

• Ze neurri hartuko du Nafarroako Gobernuak nafar herritarrek 1978tik aurrera pairatutako torturaren dimentsioa ezagutarazteko eta euren egia, aitortza eta erreparaziorako eskubidea bermatzeko?

Iruñean, 2021eko urtarrilaren 20

Foru parlamentaria: Bakartxo Ruiz Jaso